ธปท.ชี้หุ้นร่วงไม่เกี่ยวทุนนอก
ธปท.ชี้ตลาดหุ้นร่วงแรงวันนี้ไม่เกี่ยวกับเงินทุนไหลเข้า เหตุส่วนใหญ่ต่างชาติลงทุนในตลาดบอนด์
22 มี.ค. 2556

ธปท.ชี้ตลาดหุ้นร่วงแรงวันนี้ไม่เกี่ยวกับเงินทุนไหลเข้า เหตุส่วนใหญ่ต่างชาติลงทุนในตลาดบอนด์
นายประสาร ไตรรัตน์วรกุล ผู้ว่าการ ธนาคารแห่งประเทศไทย(ธปท.) กล่าวว่า การปรับลดลงของดัชนีตลาดหุ้นไม่เกี่ยวกับเงินที่มาจากต่างประเทศ เพราะการซื้อขายในเช้าวันนี้นักลงทุนต่างประเทศยังซื้อสุทธิอยู่ แปลว่าคนที่ขายสุทธิต้องเป็นนักลงทุนไทย เพราะเท่าที่ดูตัวเลขเงินทุนเคลื่อนย้ายในช่วง 2 เดือนมานี้พบว่าเงินทุนไหลเข้าก็ไมได้เข้าตลาดหุ้น เนื่องจากส่วนใหญ่เลือกเข้าลงทุนในตลาดพันธบัตร(บอนด์)มากกว่า
“ตัวเลขเงินทุนไหลเข้าในช่วง 2 เดือนนี้ เงินทุนไหลเข้าจากต่างประเทศไม่ได้เข้าในตลาดหุ้น เพราส่วนใหญ่ไหลเข้าตลาดบอนด์ จึงไม่เกี่ยวกับเรื่องที่หุ้นตก” นายประสารกล่าว